Επιλογή Ψυχολόγων στα Σχολεία Δεύτερης Ευκαιρίας
Αίτησης ένταξης νέων μελών στο Μητρώο Σ.Δ.Ε. / επικαιροποίησης των στοιχείων των ενταγμένων μελών του.
Οι υποψήφιοι καλούνται να υποβάλουν ηλεκτρονική αίτηση ένταξης στο μητρώο ΣΔΕ, στην ιστοσελίδα του ΙΝΕΔΙΒΙΜ (www.inedivim.gr), στη διεύθυνση https://m...edivim.gr, στην οποία επισυνάπτουν όλα τα δικαιολογητικά τους, σύμφωνα με την εκάστοτε Πρόσκληση Εκδήλωσης Ενδιαφέροντος. Τα ήδη ενταγμένα μέλη του Μητρώου, καλούνται, εφόσον το επιθυμούν, να επικαιροποιήσουν τα στοιχεία της αίτησής τους.
Κατοχή και υποβολή του αντίστοιχου τίτλου σπουδών (πτυχίου). Κάτοχοι πτυχίου Ψυχολογίας Πανεπιστημίου της ημεδαπής ή ισότιμο και αντίστοιχο της αλλοδαπής. Για τους αποφοίτους Φ.Π.Ψ. πριν το 1993 απαιτείται, επιπρόσθετα, μεταπτυχιακό στην Ψυχολογία.
Μεταπτυχιακό στην Ψυχολογία(αφορά μόνο τους πτυχιούχους Φ.Π.Ψ. πριν το 1993).
H διαδικασία αφορά στην επιλογή Συμβούλων Ψυχολόγων για τη στελέχωση των Σχολείων Δεύτερης Ευκαιρίας και απευθύνεται σε κατόχους της σχετικής άδειας ασκήσεως επαγγέλματος, που ενδιαφέρονται α) στο πρώτο στάδιο, να ενταχθούν στο Μητρώο ΣΔΕ ή να επικαιροποιήσουν τα στοιχεία τους(τα ήδη ενταγμένα μέλη) β) στο δεύτερο στάδιο, να επιλεγούν για την ανάθεση έργου στα Σ.Δ.Ε.
Πτυχίο Ψυχολογίας της ημεδαπής ή ισότιμο και αντίστοιχο της αλλοδαπής.
Διδακτορικοί, μεταπτυχιακοί τίτλοι σπουδών/ δεύτερο πτυχίο/ πιστοποιητικό ειδίκευσης στη συμβουλευτική και τον προσανατολισμό ΠΕΣΥΠ/ΑΣΠΑΙΤΕ, εφόσον προβλέπονται ως μοριοδοτούμενα και δηλώνονται από τον υποψήφιο.
Βεβαιώσεις προς απόδειξη της επαγγελματικής εμπειρίας. Υποβάλλονται εφόσον προβλέπονται ως μοριοδοτούμενα και δηλώνονται από τον υποψήφιο.
Γνώση χειρισμού Η/Υ. Εφόσον προβλέπονται ως μοριοδοτούμενα και δηλώνονται από τον υποψήφιο.
Η διαδικασία αφορά στη χορήγηση βεβαίωσης χρόνου ανεργίας και απευθύνεται σε εγγεγραμμένους μη επιδοτούμενους ανέργους για χρήση σε προκηρύξεις μέσω ΑΣΕΠ προς βαθμολόγηση του κριτηρίου της ανεργίας ή για κάθε άλλη χρήση προς απόδειξη του χρόνου εγγεγραμμένης ανεργίας (εφόσον υπάρχει Δελτίο Ανεργίας σε ισχύ).
Η διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Η διαδικασία αφορά και την έκδοση πιστοποιητικού οικογενειακής κατάστασης από οικογενειακή μερίδα που ανήκε παλαιότερα ο πολίτης. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Μεταπτυχιακό στην Ψυχολογία (για τους αποφοίτους Φ.Π.Ψ. πριν το 1993).
Δημιουργία λογαριασμού μέσω ηλεκτρονικού ταχυδρομείου
Υποβάλλονται εφόσον προβλέπονται ως μοριοδοτούμενα και δηλώνονται από τον υποψήφιο.
Πιστοποιητικά ξένων γλωσσών. Υποβάλλονται εφόσον προβλέπονται ως μοριοδοτούμενα και δηλώνονται από τον υποψήφιο.
Σε υποψήφιους γονείς τρίτεκνων οικογενειών/σε μέλη μονογονεϊκών οικογενειών (γονέας και τέκνα)/μέλη πολύτεκνων οικογενειών (γονείς και τέκνα/ΑμΕΑ (γονείς και ο ίδιος) προστίθενται μόρια ως ποσοστό επί του συνόλου της βαθμολογίας.
Διεύθυνση Συγχρηματοδοτούμενων και Αναπτυξιακών Προγραμμάτων, Ίδρυμα Νεολαίας και Δια Βίου Μάθησης
Οι υποψήφιοι υποβάλλουν μία (1) αίτηση ένταξης στο Μητρώο ΣΔΕ, στη διεύθυνση: https://mitrwosde.inedivim.gr. Η υποβολή νέων αιτήσεων ένταξης στο Μητρώο και η επικαιροποίηση των στοιχείων των ήδη ενταγμένων σε αυτό, θα λαμβάνει χώρα μία (1) φορά κατ΄ έτος. Η χρονική περίοδος υποβολής αίτησης ένταξης στο Μητρώο και η επικαιροποίηση των στοιχείων των ήδη ενταγμένων σε αυτό, καθώς και η διάρκεια κατά την οποία το Μητρώο θα υποδέχεται τα παραπάνω δικαιολογητικά, καθορίζεται με απόφαση του Δ.Σ. ΙΝΕΔΙΒΙΜ. Οι ενδιαφερόμενοι θα ενημερώνονται με σχετική ανακοίνωση στην ιστοσελίδα www.inedivim.gr του Ι.ΝΕ.ΔΙ.ΒΙ.Μ.
« Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης, ενσωμάτωση στην ελληνική νομοθεσία της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπιση νέας νομοθετικής κατοχύρωσης των επαγγελμάτων (EE L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις»
«Kαθορισμός της διαδικασίας, του αρμοδίου φορέα για την προκήρυξη των θέσεων και των κριτηρίων επιλογής και μοριοδότησης των Συμβούλων Ψυχολόγων στα Σχολεία Δεύτερης Ευκαιρίας».
«Κανονισμός Διαχείρισης Μητρώου Ωρομίσθιου Εκπαιδευτικού Προσωπικού, Συμβούλων Σταδιοδρομίας και Συμβούλων Ψυχολόγων των Σχολείων Δεύτερης Ευκαιρίας (Σ.Δ.Ε.)».
Κανονισμός Οργάνωσης και Λειτουργίας των Σχολείων Δεύτερης Ευκαιρίας (Σ.Δ.Ε.)
Η αποδοχή ή μη των ενστάσεων αποτυπώνεται στους οριστικούς πίνακες που αναρτώνται μετά την εξέτασή τους.
1.Στο πρώτο στάδιο, μετά την αντιπαραβολή (διοικητική επαλήθευση) των προαπαιτούμενων στοιχείων της αίτησης των υποψηφίων για την ένταξη στο Μητρώο, και των αντίστοιχων δικαιολογητικών, αναρτάται στην ιστοσελίδα www.inedivim.gr του Ι.ΝΕ.ΔΙ.ΒΙ.Μ. η απόφαση του Δ.Σ. με την οποία επικυρώνονται οι προσωρινοί πίνακες ένταξης των υποψηφίων στο Μητρώο Σ.Δ.Ε. καθώς και οι προσωρινοί πίνακες ένταξης ταξινομημένοι σε αύξουσα σειρά, σύμφωνα με τον αριθμό μητρώου ένταξης που έχουν λάβει με την οριστική υποβολή της αίτησής τους. Οι πίνακες αυτοί θεωρούνται προσωρινοί. Επί των προσωρινών πινάκων, οι υποψήφιοι έχουν δικαίωμα να υποβάλουν ενστάσεις εντός αποκλειστικής προθεσμίας, με τον τρόπο και στον χρόνο που ορίζεται στην σχετική πρόσκληση. Οι ενστάσεις συνοδεύονται από ηλεκτρονικό παράβολο των 20 €. 2.Στο δεύτερο στάδιο, υπολογίζονται αυτόματα(από ηλεκτρονικό σύστημα) τα μόρια των ενταγμένων μελών στο Μητρώο ΣΔΕ, με βάση τα επαληθευμένα προσόντά τους και αναρτώνται στην ιστοσελίδα www.inedivim.gr του Ι.ΝΕ.ΔΙ.ΒΙ.Μ. πίνακες κατάταξης των υποψηφίων, ταξινομημένοι σε δύο (2) αξιολογικούς πίνακες κατάταξης (σε πιστοποιημένους και εγγεγραμμένους εκπαιδευτές στα μητρώα εκπαιδευτών ενηλίκων του Ε.Ο.Π.Π.Ε.Π. και σε μη πιστοποιημένους εκπαιδευτές ενηλίκων) ανά Περιφέρεια και γνωστικό αντικείμενο. Οι πίνακες αυτοί θεωρούνται προσωρινοί. Επί των προσωρινών πινάκων, οι υποψήφιοι έχουν δικαίωμα να υποβάλουν ενστάσεις εντός αποκλειστικής προθεσμίας, με τον τρόπο και στον χρόνο που ορίζεται στην σχετική πρόσκληση. Οι ενστάσεις συνοδεύονται από ηλεκτρονικό παράβολο των 20 €.
Έκδοση πρόσκλησης εκδήλωσης ενδιαφέροντος για την υποβολή: α) στο πρώτο στάδιο, νέων αιτήσεων ένταξης Συμβούλων Ψυχολόγων στο μητρώο Σ.Δ.Ε. και επικαιροποίησης των στοιχείων των ενταγμένων μελών του μητρώου Σ.Δ.Ε. , και β) στο δεύτερο στάδιο, αίτησης για την επιλογή και ανάθεση έργου στους ψυχολόγους των Σ.Δ.Ε.
Οι υποψήφιοι υποβάλλουν ΑΙΤΗΣΗ ΕΝΤΑΞΗΣ στο Μητρώο Σ.Δ.Ε., εφόσον πληρούν τις προϋποθέσεις ένταξης και λαμβάνουν μοναδικό Αριθμό Μητρώου. Κατά τη συμπλήρωση της αίτησης ένταξης στο Μητρώο, οι υποψήφιοι συνυποβάλλουν: α) τα προαπαιτούμενα δικαιολογητικά για ένταξη στο Μητρώο και β) το σύνολο των πρόσθετων δικαιολογητικών που διαθέτουν και από τα οποία θα προκύψουν οι αξιολογικοί πίνακες κατάταξης Συμβούλων Ψυχολόγων.Η αίτηση των υποψηφίων για την αξιολόγηση και την ένταξή τους στο Μητρώο ΣΔΕ διατίθεται από την ιστοσελίδα του Ι.ΝΕ.ΔΙ.ΒΙ.Μ. (www.inedivim.gr), και υποβάλλεται ηλεκτρονικά στη διεύθυνση https://mitrwosde.inedivim.gr.Οι υποψήφιοι εισέρχονται στη διεύθυνση https://mitrwosde.inedivim.gr και κάνοντας εγγραφή δημιουργούν κωδικούς χρήστη.
Μετά την οριστική υποβολή των ηλεκτρονικών αιτήσεων των υποψηφίων προς ένταξη στο Μητρώο Σ.Δ.Ε., πραγματοποιείται έλεγχος των υποβληθέντων δικαιολογητικών. Ο τρόπος, η διάρκεια της περιόδου αυτής, τα μέλη των επιτροπών διενέργειας του ελέγχου των δικαιολογητικών και κάθε άλλη σχετική λεπτομέρεια, καθορίζεται με απόφαση του Δ.Σ. του Ι.ΝΕ.ΔΙ.ΒΙ.Μ.
Μετά των έλεγχο των προαπαιτούμενων δικαιολογητικών της αίτησης των υποψηφίων για την ένταξη στο Μητρώο, αναρτάται στην ιστοσελίδα www.inedivim.gr του Ι.ΝΕ.ΔΙ.ΒΙ.Μ. η απόφαση του Δ.Σ. με την οποία επικυρώνονται οι προσωρινοί πίνακες ένταξης των υποψηφίων στο Μητρώο Σ.Δ.Ε. Οι πίνακες αυτοί θεωρούνται προσωρινοί. Επί των προσωρινών πινάκων, οι υποψήφιοι έχουν δικαίωμα να υποβάλουν ενστάσεις. Η ένσταση υποβάλλεται σε ηλεκτρονική μορφή και διατίθεται από την ιστοσελίδα του Ι.ΝΕ.ΔΙ.ΒΙ.Μ. (www.inedivim.gr) στη διεύθυνση https://m...edivim.gr.
Μετά την εξέταση των ενστάσεων, αναρτάται στην ιστοσελίδα του Ι.ΝΕ.ΔΙ. ΒΙ.Μ.: α) η απόφαση Δ.Σ. η οποία επικυρώνει τον οριστικό πίνακα ένταξης των υποψήφιων στο Μητρώο Σ.Δ.Ε. και β) ο οριστικός πίνακας ένταξης στο Μητρώο ταξινομημένος σύμφωνα με τα οριζόμενα στη σχετική πρόσκληση εκδήλωσης ενδιαφέροντος.
Mέσω ανακοίνωσης στην ιστοσελίδα του Ι.ΝΕ.ΔΙ.ΒΙ.Μ., οι ενταγμένοι στο Μητρώο Σ.Δ.Ε. καλούνται, σε συγκεκριμένο χρονικό διάστημα να υποβάλουν αίτηση στη διεύθυνση http://...ivim.gr για τη συμμετοχή τους στους πίνακες κατάταξης και στη διαδικασία επιλογής και ανάθεσης έργου για τη σχολική χρονιά. Στο συγκεκριμένο στάδιο (2ο Στάδιο) της σχετικής Πρόσκλησης, δικαίωμα υποβολής αίτησης έχουν τα ενταγμένα μέλη του Μητρώου Σ.Δ.Ε. Η περίοδος υποβολής των ηλεκτρονικών αιτήσεων ανακοινώνεται στην ιστοσελίδα του Ι.ΝΕ.ΔΙ.ΒΙ.Μ. (www.inedivim.gr) μετά την ανάρτηση των οριστικών πινάκων ένταξης των υποψηφίων στο Μητρώο Σ.Δ.Ε.
Τα μόρια υπολογίζονται αυτόματα από το ηλεκτρονικό σύστημα, με βάση τα επαληθευμένα προσόντα των ενταγμένων μελών στο Μητρώο Σ.Δ.Ε., τα οποία έχουν υποβάλει αίτηση στο 2ο Στάδιο της σχετικής Πρόσκλησης.
Επί των προσωρινών πινάκων κατάταξης υφίσταται η δυνατότητα υποβολής ένστασης, ηλεκτρονικά( στη διεύθυνση http://...ivim.gr), εντός αποκλειστικής προθεσμίας. Οι ενστάσεις συνοδεύονται από ηλεκτρονικό παράβολο 20 ευρώ. Σε περίπτωση που γίνουν δεκτές, το παράβολο επιστρέφεται.
Μετά την εξέταση των ενστάσεων, αναρτάται στην ιστοσελίδα www.inedivim.gr του Ι.ΝΕ.ΔΙ.ΒΙ.Μ. η απόφαση του Δ.Σ. η οποία επικυρώνει τα πρακτικά των επιτροπών εξέτασης των ενστάσεων και τους οριστικούς πίνακες κατάταξης των υποψηφίων σύμφωνα με τα οριζόμενα στη σχετική πρόσκληση.
Οι υποψήφιοι, μετά την ανάρτηση των οριστικών πινάκων, ενημερώνονται μέσω ανακοίνωσης στο ιστότοπο του Ι.ΝΕ.ΔΙ.ΒΙ.Μ. (www.inedivim.gr) για τον αριθμό των τμημάτων ανά Σ.Δ.Ε. και εκτός έδρας τμήματα και καλούνται, εφόσον το επιθυμούν, σε αποκλειστική προθεσμία να εισέλθουν ξανά στην ηλεκτρονική πλατφόρμα των αιτήσεων, με τους ίδιους κωδικούς που υπέβαλαν την αίτηση υποψηφιότητας, ώστε να: -Δηλώσουν εκ νέου τα Σ.Δ.Ε. και τα εκτός έδρας τμήματα με σειρά προτίμησης, της Περιφέρειας για την οποία υπέβαλαν αίτηση. -Επικαιροποιήσουν στην ηλεκτρονική τους αίτηση το πεδίο «καθεστώς απασχόλησης» που αφορά το εργασιακό τους καθεστώς. - Επικαιροποιήσουν τις μέγιστες επιθυμητές εβδομαδιαίες ώρες απασχόλησης. -Αποσύρουν το ενδιαφέρον τους εάν για οποιοδήποτε λόγο δεν επιθυμούν να απασχοληθούν σε ΣΔΕ τη συγκεκριμένη σχολική περίοδο.
Οι υποψήφιοι ενημερώνονται με ηλεκτρονικό μήνυμα στη διεύθυνση ηλεκτρονικής αλληλογραφίας που έχουν δηλώσει στην αίτησή τους για την ανάθεση παρουσιών ανά ΣΔΕ ή εκτός έδρας τμήμα και καλούνται μέσα σε αποκλειστική προθεσμία για την αποδοχή ή μη της ανάθεσης των παρουσιών. Οι υποψήφιοι που αποδέχονται την ανάθεση των παρουσιών, οφείλουν να παρουσιαστούν στο Σ.Δ.Ε. μέσα σε αποκλειστική προθεσμία μετά από την απόφαση του Δ.Σ./Ι.ΝΕ.ΔΙ.ΒΙ.Μ. για τη σύναψη σύμβασης μίσθωσης έργου. Σε διαφορετική περίπτωση, η μη παρουσία τους λαμβάνεται ως άρνηση και καλείται ο επόμενος του οριστικού πίνακα κατάταξης.
Έκδοση πρόσκλησης εκδήλωσης ενδιαφέροντος για ένταξη στο Μητρώο Σ.Δ.Ε./επικαιροποίηση στοιχείων των ήδη ενταγμένων μελών.
Έλεγχος των δικαιολογητικών των υποψηφίων
Ανάρτηση απόφασης επικύρωσης προσωρινών πινάκων ένταξης των υποψηφίων στο Μητρώο Σ.Δ.Ε.
Ανάρτηση απόφασης επικύρωσης οριστικών πινάκων ένταξης στο Μητρώο Σ.Δ.Ε.
Έκδοση πρόσκλησης των ενταγμένων στο Μητρώο Σ.Δ.Ε. για τη συμμετοχή τους στους πίνακες κατάταξης και στη διαδικασία επιλογής και ανάθεσης έργου .
Μοριοδότηση των αιτήσεων που αφορούν στη συμμετοχή στους πίνακες κατάταξης και στη διαδικασία επιλογής και ανάθεσης έργου-προσωρινοί πίνακες
Ανάρτηση απόφασης επικύρωσης προσωρινών πινάκων κατάταξης
Ανάρτηση απόφασης επικύρωσης των οριστικών πινάκων κατάταξης των υποψηφίων.
Ενημέρωση υποψηφίων για τον αριθμό των τμημάτων ανά Σ.Δ.Ε. και εκτός έδρας Τμήμα.
Επιλογή υποψηφίων-Ανάθεση συμβουλευτικών υπηρεσιών.
Ίδρυμα Νεολαίας και Δια Βίου Μάθησης (Ι.ΝΕ.ΔΙ.ΒΙ.Μ)